Ketleru atsegums

Ketleru atsegums ir Latvijas dabas piemineklis, kas atrodas Kuldīgas novada Skrundas pagastā, Ventas labajā krastā, augšpus Lēnām, dabas lieguma Ventas un Šķerveļa ieleja teritorijā.

Atsegumu virknes kopējais garums ir 300 metri, atsegumu augstums — līdz 5 metriem atseguma ziemeļu daļā. Atsegumu apakšējā daļā atsedzas smilšakmeņi ar konglomerātu starpkārtām, augšējo daļu veido dolomītmerģeļi, aleirolīti un māli. Ziemeļu daļā atrodas neliela grava, no kuras sezonāli veidojas ūdenskritums ar kopējo augstumu 2 metri.

2016. gadā Latvijas Universitātes Ģeogrāfijas un Zemes zinātņu fakultāte Ketleru atsegumu izvēlējās par Gada ģeovietu Latvijā.Latvijas gada ģeovieta 2016 — Ketleru atsegumi  WWW.LU.LV/GZZF

 Atsauces 

 Ārējās saites 
 Ketleru atsegums DAP lapā

Kategorija:Latvijas iežu atsegumi
Kategorija:Skrundas pagasts
Kategorija:Latvijas dabas pieminekļi